ஏழைகளின் புதுஉலகம் தெரியுதடா! - ஏனைய கவிதைகள்

வெங்கிமலை உச்சியிலே! - புது 
 வெற்றி நின்று அழைக்குதடா! - புகழ் 
 மங்கிக் கிடந்தவர்க்கே! - அங்கே 
 வாழ்க்கை இருக்குதடா! 
 பொங்கி ஓடும் வெள்ளமெல்லாம் 
 பள்ளத்திலே வீழ்ந்து வீணாய்ப் 
 போகுதடா! உள்ளம் வேகுதடா! 
 புறப்படடா! உடனே புறப்படடா! 
 பொறுப்புடன் உழைத்துழைத்து 
 வெறுப்படைந் திருப்பவனே! 
 வரப்பெடுத்த வயலமைத்து 
 வானம் பார்த்து நிற்பவனே! 
 புறப்படடா! உடனே புறப்படடா! 
 கூட்டம்: புறப்படுவோம்! உடனே புறப்படுவோம்! 
 மற்றவன்: ஓட்டு வீட்டு முருகப்பா! 
 ஓலைக்குடிசை மருதப்பா! 
 மேட்டுக்கொல்லை வேலப்பா! 
 வேப்பந் தோப்பு மாரப்பா! 
 மாட்டைப் புடிச்சிக் கட்டிப் போட்டு 
 வாங்கப்பா - நம்ப 
 மாணிக்கண்ணன் காட்டும் வழியில் 
 போங்கப்பா! 
 கூட்டம்: புறப்படுவோம்! சேர்ந்து புறப்படுவோம்! 
 ஒருவன்: ஈரமில்லா பாறைகளை 
 நொறுக்கிடுவோம்! - அணையை 
 எழுப்பிடுவோம்! 
 மரங்கள் போட்டுத் 
 தடுத்திடுவோம்! 
 ஏழைகளின் திசையிலதைத் 
 திருப்பிடுவோம் - தண்ணியை 
 ஏரிகுளம் வயல்நிறையப் 
 பெருக்கிடுவோம்! 
 கூட்டம்: புறப்படுவோம்! ஒண்ணாப் புறப்படுவோம் 
 ஒருபெண்: கருப்பாயி செவப்பாயி 
 காடக்குப்பம் வெள்ளையம்மா 
 அடி - காளியம்மா பக்கிரியம்மா 
 ஓடி வாங்கடி சிக்கிரமா 
 கதையும் கட்சியும் பேச இப்போ 
 நேரமில்லே - பொதுக் 
 காரியத்தில் இறங்கும்போது 
 பேதமில்லே! 
 பெண்கள்: புறப்படுவோம்! நாமும் புறப்படுவோம்! 
 ஒருவன்: கொடுமையையும் வறுமையையும் 
 கூடையிலே வெட்டிவை! 
 பெண்: கொஞ்ச நஞ்ச பயமிருந்தால் 
 மூலையிலே கட்டிவை! 
 ஒருவன்: நெடுங்கவலை தீர்ந்ததென்று 
 நெஞ்சில் எழுதி ஒட்டிவை! 
 பெண்: நெரிஞ்சிக் காட்டை அழித்து - அதில் 
 நெல்லு விதையைக் கொட்டிவை! 
 ஒருவன்: ஏழைகளின் புது உலகம் தெரியுதடா! - நாம் 
 ஏமாந்து வந்த நிலை ஒழியுதடா! 
 கூட்டம்: கட்டிடுவோம் - அணையைக் கட்டிடுவோம்! 
 வெங்கிமலை உச்சியிலே! - புது 
 வெற்றி நின்று அழைக்குதடா! - புகழ் 
 மங்கிக் கிடந்தவர்க்கே! - அங்கே 
 வாழ்க்கை இருக்குதடா! 
 பொங்கி ஓடும் வெள்ளமெல்லாம் 
 பள்ளத்திலே வீழ்ந்து வீணாய்ப் 
 போகுதடா! உள்ளம் வேகுதடா! 
 புறப்படடா! உடனே புறப்படடா! 
 பொறுப்புடன் உழைத்துழைத்து 
 வெறுப்படைந் திருப்பவனே! 
 வரப்பெடுத்த வயலமைத்து 
 வானம் பார்த்து நிற்பவனே! 
 புறப்படடா! உடனே புறப்படடா! 
 கூட்டம்: புறப்படுவோம்! உடனே புறப்படுவோம்! 
 மற்றவன்: ஓட்டு வீட்டு முருகப்பா! 
 ஓலைக்குடிசை மருதப்பா! 
 மேட்டுக்கொல்லை வேலப்பா! 
 வேப்பந் தோப்பு மாரப்பா! 
 மாட்டைப் புடிச்சிக் கட்டிப் போட்டு 
 வாங்கப்பா - நம்ப 
 மாணிக்கண்ணன் காட்டும் வழியில் 
 போங்கப்பா! 
 கூட்டம்: புறப்படுவோம்! சேர்ந்து புறப்படுவோம்! 
 ஒருவன்: ஈரமில்லா பாறைகளை 
 நொறுக்கிடுவோம்! - அணையை 
 எழுப்பிடுவோம்! 
 மரங்கள் போட்டுத் 
 தடுத்திடுவோம்! 
 ஏழைகளின் திசையிலதைத் 
 திருப்பிடுவோம் - தண்ணியை 
 ஏரிகுளம் வயல்நிறையப் 
 பெருக்கிடுவோம்! 
 கூட்டம்: புறப்படுவோம்! ஒண்ணாப் புறப்படுவோம் 
 ஒருபெண்: கருப்பாயி செவப்பாயி 
 காடக்குப்பம் வெள்ளையம்மா 
 அடி - காளியம்மா பக்கிரியம்மா 
 ஓடி வாங்கடி சிக்கிரமா 
 கதையும் கட்சியும் பேச இப்போ 
 நேரமில்லே - பொதுக் 
 காரியத்தில் இறங்கும்போது 
 பேதமில்லே! 
 பெண்கள்: புறப்படுவோம்! நாமும் புறப்படுவோம்! 
 ஒருவன்: கொடுமையையும் வறுமையையும் 
 கூடையிலே வெட்டிவை! 
 பெண்: கொஞ்ச நஞ்ச பயமிருந்தால் 
 மூலையிலே கட்டிவை! 
 ஒருவன்: நெடுங்கவலை தீர்ந்ததென்று 
 நெஞ்சில் எழுதி ஒட்டிவை! 
 பெண்: நெரிஞ்சிக் காட்டை அழித்து - அதில் 
 நெல்லு விதையைக் கொட்டிவை! 
 ஒருவன்: ஏழைகளின் புது உலகம் தெரியுதடா! - நாம் 
 ஏமாந்து வந்த நிலை ஒழியுதடா! 
 கூட்டம்: கட்டிடுவோம் - அணையைக் கட்டிடுவோம்!